Oscar Onley

Oscar Onley (Kelso (Eskozia), 2002ko urriaren 13a) txirrindulari eskoziarra da, profesionala Team Picnic-PostNL taldean.

 Kirol ibilbidea 
2019an, junior mailan, bere lehenbiziko UCI probatan lehiatu zen.

2021ean, DSM taldearekin fitxatu zen, garapenerako bigarren taldean aritzeko. 2022eko denboraldian nabarmendu zen, eskalatzaile trebe bat bezala. Apirilean bosgarren izan zen Ardenetako Zirkuituan eta uda horretan, Giro Next Geneko bedetzigarren postuan sailkatu zen, baita Aostako Haranako Giro etapa bat eskuratu ere. 

Profesionaletan 
Emaitza hauen ondorioz, 2023rako DSM taldearekin kontratua sinatu zuen. Denboraldiaren hasieran, Algarve Itzuliko gazteen sailkapena eskuratu zuen, maiatzean seigarren sailkatu zen Hungariako Itzulian eta bigarren Alpes Isère Tourrean. 2023ko Poloniako Itzulian lehenengo hamarren artean amaitu zen, honako hau bere lehenbiziko top-10 UCI World Tourreko etapakako proba batean izan zelarik. Apur bat geroago, Espainiako Vueltan parte hartu zuen, baina eroriko baten ondorioz, lepauztaia hautsi eta lasterketa utzi behar izan zuen.

2024an, Down Under Tourreko etapa bat irabazi zuen, bere lehenbiziko garaipena World Tour zirkuituan. Tamalez, Cadel Evans Great Ocean Road Race proban Lepauztaia hautsi zuen. Martxoaren 30ean, sendatu ostean, hirugarren sailkatu zen Miguel Indurain Sari Nagusian. Hala ere, Amstel Gold Race lasterketan, berriro ere eta hirugarrenez zortzi hilabeteetan, lepauztaia hautsi zuen. Lehiara itzuli eta gero, zortzigarren sailkatu zen Suitzako Itzulian eta jarraian, Tourrean hartu zuen parte, non 39. postuan amaitu zen.

 Palmaresa 

 Emaitzak lasterketa nagusietan 
Itzuli Handiak
 Lasterketa  2022  2023  2024  2025 Italiako Giroa — — — — Frantziako Tourra — — 39. 4. Espainiako Vuelta — UT — — 24px Munduko errepideko txapelketa — — 16. UT
 Beste Itzuliak 
 Itzulia  2021  2022  2023  2024  2025Kataluniako Volta — — 39. — —Euskal Herriko Itzulia — — — 19. 9.Romandiako Tourra — — 23. — 16.Dofinerriko Kriteriuma — — 40. — —Suitzako Itzulia — — — 8.3.

-: Ez zuen parte hartu
UT: Utzi, ez zuen amaitu

 Erreferentziak 

 Kanpo estekak 


Kategoria:Eskoziako txirrindulariak
Kategoria:Scottish Borders konderriko jendea